- પંચમહાલના શહેરાના ધારાસભ્ય જેઠા ભરવાડનો કથિત ઓડિયો વાઈરલ થયો છે. ઓડિયોમાં જેઠા ભરવાડ વલ્લભપુરના મહિલા સરપંચના પતિને ધમકી આપી રહ્યા છે. ભરવાડ મહિલા સરપંચન પતિને કહી રહ્યા છે કે તું કોંગ્રેસ સાથે મળીને કામ કરે છે ?. સાથે ભરવાડે ધમકી આપી છે કે તને સરપંચ પરથી અવિશ્વાસની દરખાસ્ત લાવીને કાઢી મુકીશ. જો કે ઓડિયો ક્લીપને લઈ ધારાસભ્ય જેઠા ભરવાડે નનૈયો ભણ્યો છે. જેઠા ભરવાડે જણાવ્યું છે કે ઓડિયો ક્લીપમાં રહેલો અવાજ મારો નથી. તો આ ક્લીપ સોશ્યિલ મીડિયા પર વાઈરલ થતાં પંચમહાલ જિલ્લાના રાજકારણમાં ગરમાવો આવી ગયો છે.